Provinciale weëg 281

D'r provinciale weëg 281 is 'n wichtige verbinging vuur oeëstelig Zuud-Limburg. D'r weëg besjteet oet twieë deler. 't Ieësjte vingk aa bei knooppunt Genesje (Ten Esschen) ten noarde va Heële en indig bei knooppunt Bóches, zjus aa g'n Dütsje grens. 't Is 'n sjtadsautobaan i g'n gemingde Heële en i g'n regio Parksjtad en functioneert es parallelweëg va d'r A76. 't Twieëde sjtök tussje Bóches en Nieswiller is kót en oetgeboewd es 'ne normale provinciale weëg mit twieë vaarsjtroake en geliekvloesje krütsinge. Dit gedilte is 'ne wichtige óntsjletingsweëg vuur 't Huëvellank. Me kin zoeë sjnel plaatsje wie Vols, Zumpelveld of Gulpe berieke.

De totale lingte va d'r N281 is 15,6 kilometer. De maximumsjnelheed ligk óp 't autobaanachtig deel óp 100 kilometer per sjtónde, óp 't anger deel óp 80 kilometer per sjtónde.

Gesjichde
D'r N281 woar oersjprunkelig óngerdeel van e Rieksweëgplan. I de vunneftiger en zestiger joare waor d'r weëg aagelag en houw d'r nómmer A76. Bei Nieswiller mós d'r N281 aasjlete óp d'r A78, hüj provinciale weëg 278. D'r A79 tussje Mesjtreech en Heële maakde d'r A78 uëverboajig. I de zeëvetiger joare woeëd d'r A76 veëdig. 't Sjtök bei Heële houw tevöal gevierlige erfaasjletinge en aasjletinge mit lokaal weëg. Óch goof 't nog geliekvloesje krütspunte en te wieënig meugelighede um d'r weëg te verbreije. Doarum woeëd 't in 1976 verlag noa 't hütse tracé, get ten weste Heële. De anger autobaan bleef en koam i heng va provins Limburg. In 1983 woeëd 't provinciaal weëgnet genómmerd. D'r weëg koam zoeë aa zinge nómmer.

In 2001 woeëd knooppunt Bóches umgeboewd tot 'ne gewuëne óp- en aafrit. De sjletinge va de miene en de umleijinge va de weëg A78/A79 en A76, mit es gevolg minder verkier, maakde dit knooppunt uëverboajig.

Touwkoms
I g'n touwkoms zal d'r N281 aasjlete óp de Boetering Parksjtad Limburg, die de sjteë i g'n oeëstelige Parksjtad verbingk mit 't westeliger en dunbevólkder Huëvellank.

Trajek
  punt in trajek  aasjletingPlaetje:AB-Kreuz.svg  Genesje  A7616px   Plaetje:AB-AS.svg  Heële-noard  Plaetje:AB-AS.svg  Parksjtad 9200-9400 Plaetje:AB-AS.svg  Mesjtreech  A79Plaetje:AB-AS.svg  Heële-Zuud Plaetje:AB-AS.svg  Kirkroa-Wes Plaetje:AB-AS.svg  Kirkroa  N300Plaetje:AB-AS.svg  Fabrieksterrein Avantis  16px   Plaetje:Logo_toerit.svg 7  Oake, Antwerpe, Kölle (vuurmalig knooppunt Bóches)  A76Plaetje:AS-skrzyzowanie-icon.svg  Zumpelveld  Plaetje:AS-skrzyzowanie-icon.svg  De Boanhei Plaetje:AS-rondo-icon.svg  Nieswiller  N278

Bilder

Categorie:Infrasjtructuur in Nederlands Limburg
Categorie:Heële